Liberecas
Liberecas – miestas Čekijos šiaurėje, prie Neisės upės, netoli sienos su Lenkija ir Vokietija; Libereco krašto centras. Miestas yra tarp 1012 m aukščio Ještěd kalno (dabar ten TV bokštas su viešbučiu) ir Jizera (Jizerské hory) kalnų. Liberece yra seniausias Čekijoje zoologijos sodas, įkurtas 1919 m. Ypatingai didžiuojamasi turimais nykstančiais baltaisiais tigrais. 1895 m. įkurtas botanikos sodas, po rekonstrukcijos yra moderniausias Bohemijoje.